GiliGold/VAD_KnessetCorpus huggingface dataset:
אורי מקלב: דנ"א נכנס להגדרה של ביומטרי?
יוליה מלינובסקי: ודאי.
אורי מקלב: אני מבין שזו הנקודה שהדנ"א הרבה יותר מפותחת במשטרה מאשר היום הנושאים של טביעות אצבע והדנ"א היום הרבה יותר מתקדם בשימושים, בוודאי בכוחות הביטחון, בגופי הביטחון, בוודאי הדנ"א הוא היום החלק שהוא, הפיתוחים שיש שם מגיע לדברים שלא קיימים בטביעות אצבע.
אורי מקלב: אנחנו שואלים ככה: אני גם יוצא מנקודת הנחה שהמשטרה רוצה לאבטח את המידע שלה.
אורי מקלב: משרד התחבורה, אני לא אומר, גם כל אחד רוצה לאבטח את המידע שלו, אבל אצלו זה פחות על סדר היום.
אורי מקלב: אצלכם זה לא רק שאתם רוצים גם שהדברים האלה לא ייפרצו, יש מי שמעוניין מאוד מאוד כדי לפרוץ.
אורי מקלב: בוודאי שאתם רוצים בשבילכם לדעת את זה, זה אין ספק.
אורי מקלב: אבל לכם יש שני סוגי מאגרי מידע.
אורי מקלב: יש לכם מאגר מידע של אנשים שבאים לתת טביעות אצבע, לוקחים מהם את טביעות האצבע, ויש מאגר של טביעות אצבע שנלקחות על ידכם שלא מרצון.
אורי מקלב: נניח יש זירת פשע ושם היה שוד בנק ויש שם טביעות אצבע, אתם יכולים לקחת עשר טביעות אצבע ולתת לכל אחד מספר זיהוי שלו, כפי שאמרתם את זה בוועדות אחרות, מספרי זיהוי שלא אמיתיים, מספרי זהות של המשטרה, שלכם.
אורי מקלב: והגישה למאגר הזה, לכל שוטר יש?
<אלעזר כהנא: אז אני אמרתי, אני לא זוכר אם אדוני בדיוק נכנס, מי רשאי להיכנס, למי ניתן להעביר, הכל מוסדר בחוק ובתקנות אחד לאחד.
<אלעזר כהנא: אז אני מסביר.
<אלעזר כהנא: בוודאי שלא כל שוטר.
אורי מקלב: שוטרת סיור שעכשיו רוצה - - -
<אלעזר כהנא: אין לה גישה למאגר טביעות אצבע.
אורי מקלב: אין לה בכלל - - -
<אלעזר כהנא: היא יכולה לעשות השוואה.
<אלעזר כהנא: אני יכול להגיד "שימי טביעת אצבע פה" ואז אני יכול לבדוק אם יש ליף בהנחה שמותר לה, לא כל דבר מותר לכל אחד, אבל בהנחה שמותר לה לפי חוק לקחת - - - ואז הוא עושה השוואה והוא אומר האם אני מזהה את האדם הזה או לא.
<אלעזר כהנא: אבל הוא לא יכול לגשת להוציא - - -
אורי מקלב: למה הוא יכול לזהות אותו?
<אלעזר כהנא: מול המאגר המשטרתי.
אורי מקלב: לא, לא עם תעודת זהות.
<אלעזר כהנא: לא תעודת זהות, יש לו מן תחנה כזאת ניידת שהוא יכול להשוות.
אורי מקלב: הבנתי, על המחשב של הניידת נניח, אבל אין לו תעודת זהות מזהה.
<אלעזר כהנא: לא, לא תעודת זהות מזהה.
אורי מקלב: אז על סמך טביעות האצבע, למה הוא משווה אותו?
<אלעזר כהנא: המאגר המשטרתי.
<אלעזר כהנא: יש לי מאגר שמנוהל במשטרה, אגב, עשרות שנים, אני לא זוכר שמישהו - - -
אורי מקלב: שעל זה כן יש לכל שוטר גישה.
אורי מקלב: או כמעט.
<אלעזר כהנא: אין גישה למאגר.
אורי מקלב: לא, אין גישה למאגר, אבל גישה לבקש את ה- - -
<אלעזר כהנא: אני לא יודע אם לכל שוטר.
יוליה מלינובסקי: מחר יעצרו אותי ברחוב, לא יודעים שאני חברת כנסת, אני חשודה ב - - -
<אלעזר כהנא: מה שמותר יוכלו לעשות השוואה ולראות אם את בכלל מופיעה במאגר.
<אלעזר כהנא: בהנחה לא מופיעה אצלנו במאגר אז - - -
אורי מקלב: זה לגבי כל המאגרים, או רק מאגר מסוים?
<אלעזר כהנא: תלוי מה מותר בחוק.
<אלעזר כהנא: דנ"א בוודאי שלא - - -
אורי מקלב: מה מותר בחוק?
<אלעזר כהנא: - - גם היום אי אפשר.
אורי מקלב: לכל המאגרים, גם מאגר מספרי זהות?
<אלעזר כהנא: אני לא יודע מה זה מאגר מספרי זהות.
אורי מקלב: מאגר שלא נלקח ממני אלא מ - - -
<אלעזר כהנא: מזירה?
אורי מקלב: לא, זה לא הייתה מזירה שנלקח ממני, אלא שאספתם את ה- - -
<אלעזר כהנא: אני לא יכול להכליל דבר כזה במאגר.
<אלעזר כהנא: סתם ללכת ברחוב אחרי בנאדם ולקחת טביעת אצבע, אחרי שהוא שם את האצבע - - -
אורי מקלב: לא, אלעזר, אני שואל משהו אחר.
אורי מקלב: יש שוד בנק, זירת פשע, לקחו משם עשר טביעות אצבע.
אורי מקלב: יכול להיות אפילו זה ששדד בכלל לא נמצא, הוא הלך עם כפפות.
אורי מקלב: אבל לקחו עשר טביעות אצבע, שכיום המשטרה, זה לא נמצא במאגר שלה, מה שהיא רוצה להשוות את זה למי שנמצא כבר, אבל זה נמצא אצלה במאגר.
אורי מקלב: עשר טביעות אצבע שנלקחו מאותה זירה ושנמצאים אצלה, הם מקבלים מספרי זיהוי.
<אלעזר כהנא: לפי החוק, יש הגדרה בחוק באיזה מצבים טביעת אצבע מהסוג הזה מותר להכניס למאגר.
<אלעזר כהנא: ברגע שהוא נכנס למאגר, הוא מושווה.
<אלעזר כהנא: אבל זה פשוט כתוב בחוק, זה סעיף בחוק סדר דין פלילי.
<אלעזר כהנא: זו לא איזו המצאה שמישהו מתווה לעצמו מדיניות.
יוליה מלינובסקי: שאלה אחרונה למשטרה, אתה איש מחשבים, אתה אחראי על ה - - - אנחנו דנו מאוד עמוק בנושא של אבטחת מאגר המידע הביומטרי, מה שקשור למשרד הפנים.
יוליה מלינובסקי: האם אתם עומדים, אני מאמינה שגם אתם עובדים עם רשות הסייבר, ויש לכם הנחיות.
יוליה מלינובסקי: איך אתם מאבטחים את המידע הרגיש שיש לכם?
<יורם עמדי: אני ראש מדור אבטחת מידע.
<יורם עמדי: אנחנו גוף סוברני מבחינת אבטחת המידע.
<יורם עמדי: אנחנו לא כפופים, מתוקף זה שאנחנו גוף מיוחד, אנחנו גוף שאחראי לגבי אבטחת המידע אצלו.
<יורם עמדי: ומתוקף כך, כבר לפני כמה שנים טובות גיבשנו מתודולוגיה לאבטחת מידע, אנחנו לא שומרים בענן.
<יורם עמדי: יש לנו מתודולוגיה מסודרת איך אנחנו שומרים את החומר, באיזה מעגלים אנחנו מגנים, אם זה ברמת הפיזיקה, הכניסה למבנה, הן ברמת התקשורת, ברמת האפליקציה, ברמת המי מורשה לגשת למידע.
<יורם עמדי: מערכות פנימיות שלנו שמוודאות את זה.
<יורם עמדי: הרשת שלנו כמובן היא רשת מופרדת, אין לנו שום יציאה החוצה, היא רשת פנימית, היא לא בענן.
<אלעזר כהנא: גם לא באינטרנט.
<אלעזר כהנא: לזה הוא התכוון.
<אלעזר כהנא: אין חיבור לאינטרנט.
יוליה מלינובסקי: אין חיבור לאינטרנט?
<יורם עמדי: אין חיבורים, הענן הוא מאוד חומרי אצלנו.
יעל כהן-פארן: אז זה לא שאפשר מכל ניידת להגיע, להיכנס.
<אלעזר כהנא: היא מחוברת לרשת המשטרתית, אז היא יכולה ברשת פנימית.
<יורם עמדי: רק בחיבור לרשת הפנימית אצלנו.
<יורם עמדי: אין חיבור החוצה.
<יורם עמדי: לא דרך האינטרנט.
יעל כהן-פארן: אבל היא לא רק קווית, היא גם אלחוטית.
<יורם עמדי: היא גם אלחוטית.
אורי מקלב: רפאל פרנקו בבקשה.
<רפאל פרנקו: אני ראש אגף בכיר להסדרה ברשות הסייבר.
<רפאל פרנקו: קצת על נושא מאגרי הביומטריה, קודם כל לתת תשובה לגבי לפחות הממשלה, שזה המיקוד.
<רפאל פרנקו: כל חומר שרוצה לעלות לענן, יש ועדה שמקבלת החלטה.
<רפאל פרנקו: כלומר, ארגון ממשלתי לא יכול לעלות לענן אם הוא לא עובר ועדה, הועדה היא בראשות ראש יה"ב שיושב מולי עם נציגי הגופים.
<רפאל פרנקו: הגוף מסביר, ואני יכול להגיד לכם שאנחנו מאוד מאוד קשים עם הנושא של עליה לענן בכלל ומידע ביומטרי בפרט.
<רפאל פרנקו: למיטב זכרוני אין תקדימים בנושא.
יעל כהן-פארן: של מידע ביומטרי.
<רפאל פרנקו: של מידע ביומטרי.
<רפאל פרנקו: תקן אותי אם אני טועה.
<קריאה: מידע ביומטרי לא אושר לנו.
<רפאל פרנקו: לא אושר.
<רפאל פרנקו: לכן חשוב היה לי לרגע לסגור את נושא הענן.
אורי מקלב: זה לא היה מתוכנן מתוך הדברים שלך, זה רק תשובה.
<רפאל פרנקו: נכון.
<רפאל פרנקו: לגבי הביצוע בפועל חשוב לי להגיד בנושא הזה שרשות הסייבר רואה את עצמה כמתכללת את נושא ההגנה בכל מה שקשור לסייבר, כולל הנושא של פרטיות, כולל הנושא של ביומטריה ותורת ההגנה מכסה את כל האספקטים וגם – לשאלתך גבירתי חברת הכנסת – גם תבצע את הפיקוח הלכה למעשה.
<רפאל פרנקו: כלומר, רשות הסייבר, בעצם זה שהיא העמידה בכל משרד ממשלתי ממוני סייבר, אותם צוותים שאתם מכירים, בתיאום עם הנחיה ישירה והנחיה עקיפה, חלק מ- - - ההגנה נוגעת בפירוש בכל מיני היבטים שהם שותפים שלנו שם ואנחנו מתואמים בהקשר הזה.
<רפאל פרנקו: לגבי מאגרים, ראשית חשוב לומר שבגלגול הקודם, לפני שרשות הסייבר קיבלה את האחריות למאגרים, נעשו שתי פעולות מרכזיות.
<רפאל פרנקו: אחת – מופו מאגרי על, ובכלל זה של המדינה, לאו דווקא ביומטריה.
<רפאל פרנקו: בעולם של מאגרים ספציפית, משרד התחבורה עבר ביקורת מקיפה למאגרים שלו כולל על נושא התמונות שהן לא ביומטריות, הן באיכות ביומטרית.
<רפאל פרנקו: זו האמירה ולכן האמירה היא אכן נכונה.
<רפאל פרנקו: בסך הכל אפשר לומר שיצאו מהביקורת הזאת בצורה סבירה ומעלה עם הרבה דברים לתקן כמו בביקורת, אבל עברו ביקורת מאוד מאוד מקיפה.
יוליה מלינובסקי: כמה אנשים במשרד התחבורה זכאים להיכנס למאגר?
<צור אהרון: המאגר עצמנו?
<צור אהרון: יש צוות מצומצם אבל יש גישה לצורך העניין - - -
יוליה מלינובסקי: גישה זו גישה.
יוליה מלינובסקי: אבל כמה אנשים רשאים - - -
<צור אהרון: בודדים.
יוליה מלינובסקי: כמה?
<צור אהרון: חמישה אנשים.
יוליה מלינובסקי: בטוח?
<צור אהרון: זה התכניתנים שמתחזקים את המאגר הזה.
יוליה מלינובסקי: הפקידה שיושבת במשרד התחבורה ועם הכרטיס שלה מוציאה נתונים?
<קריאה: לא, היא צריכה ללחוץ תעודת זהות ולקבל את המידע.
<קריאה: זה לא גישה - - -
<קריאה: זה נקרא גישה למאגר.
<קריאה: גישה למאגר זה - - -
<רפאל פרנקו: חשוב לומר בהקשר הזה שרשות הסייבר פועלת בסך הכל מאפריל 2016 ובהחלט רואה את האירוע הזה כאירוע שהיא מובילה אותו מבחינת הביצוע בפועל, כאשר אנחנו עובדים מבחינתנו מול כל השותפים שאני קורא לזה, חונים בעולם הסייבר.
<רפאל פרנקו: בעולם הסייבר יש את העולם הביטחוני ויש את העולם הכלכלי ויש את העולם של הפרטיות ויש את העולם של הביומטריה, ואם אנחנו מדברים מהאספקט של הביומטריה, אבל בסופו של דבר, כל הדבר הזה מבחינתנו חונה בתורת הגנה לאומית שאנחנו מוצאים אותה ומביאים אותה בסוף בתוך הגופים או לגופים, כולל פיקוח, כולל ביקורת וכולל הנחיה עם המובילים בתחומם, כאשר כל אחד מוביל בתחומו.
<רפאל פרנקו: לשנה הנוכחית כבר אנחנו, לקראת סוף שנה אנחנו ניערך לביקורות עם יחידת הביקורת שאנחנו מרימים ברשות הסייבר, שגם היא תחת פיקודי.
<רפאל פרנקו: היא כבר תיקח בחשבון גם את ההיבטים של פרטיות וגם את ההיבטים של השותפים שלנו ככל שהם מה שנקרא, מוכנים עם התשתית שהם הציגו כאן.
<רפאל פרנקו: אנחנו נהווה מכפיל כוח עבורם בכל הקשור לפיקוח ובקרה ואולי אפילו גם עולם ההנחיה.
אורי מקלב: איזה הנחיות יש לכם לגבי כשמת
אורי מקלב: בצעת פריצה למאגר, הציבור יודע, איפה אתם עומדים בעניין הזה?
<רפאל פרנקו: אני מניח שכבוד היושב ראש וגם הנוכחים כבר מכירים את הסרט הלאומי שקם בבאר שבע.
<רפאל פרנקו: הסרט הלאומי בבאר שבע כבר כיום מטפל בעשרות מקרים בחודש, חשוב לומר, העשרות מקרים האלה יכולים להיות ממקרים פשוטים ועד מקרים יותר מורכבים ויותר ממודרים, שלא הייתי רוצה לפתוח אותם כאן ברשותכם, אבל מטופלים ברמה של החל מצוותי FIRST RESPOND, מה שנקרא, מגיבים ראשונים.
<רפאל פרנקו: רשות הסייבר מנהלת כרגע מספר אירועים בצירים יחסית מאוד מאוד מורכבים בהגנה על המשק הישראלי.
אורי מקלב: מה אתם מפרסמים לציבור?
אורי מקלב: ניסיונות שנעשו וצלחו?
אורי מקלב: מה אתה כן יכול לפרסם לציבור?
<רפאל פרנקו: כרגע אנחנו עובדים עם מדיניות החשיפה.
<רפאל פרנקו: חשוב לנו קודם כל, לקחנו לנו את הזמן קצת לרוץ ולנהל כמה מקרי הגנה כאלה בפועל, לפני שאנחנו רצים ומייצרים חשיפה לתקשורת ולציבור.
<רפאל פרנקו: ואנחנו כבר ברבעון שני, אנחנו רוצים להתחיל לפרסם נתונים על פעילויות לציבור.
<רפאל פרנקו: החצי שנה הזאת אנחנו בעיקר פועלים מתחת לסף הרעש הכללי, בעיקר עובדים על הגנה.
אורי מקלב: המדיניות שלכם היא להוציא, להסביר או להודיע לציבור על מקרים משמעותיים?
<רפאל פרנקו: בהחלט.
<רפאל פרנקו: תפקידו של הסרט הוא לעבוד מול הציבור.
<רפאל פרנקו: תפקידו של אגף החשיפה לחשוף לציבור ולהעלות את רמת המודעות להגנה ולסיכונים ברשת מכל הזוויות ומכל ההיבטים ובהקשר הזה רשות הסייבר לגמרי רואה באזור הפחות ממודר שלה עבודה גם למול האזרח ומול הציבור שזה המכפיל כוח שלנו מול המשק.
אורי מקלב: מה זה נקרא אצלכם גופים ציבוריים?
אורי מקלב: גופים וולונטריים אתם גם - - -
<רפאל פרנקו: אנחנו מנחים את כל המשק מקצה לקצה על פי תורת ההגנה.
<רפאל פרנקו: תורת ההגנה קובעת ש- - -
אורי מקלב: זה נכון להגיד שגם גופים וולונטריים היום חשופים לניסיונות של פריצה ולפגיעה סייברית?
אורי מקלב: עמותות וולונטריות הן חשופות, או הן יעד?
אורי מקלב: מה שאתה יכול להגיד?
<רפאל פרנקו: חשוב לומר שאנחנו עדיין לפני מעבר של חוק הסייבר, למען רגע לסייג, וכולנו יודעים שאנחנו עובדים על חוק הסייבר, אבל לצורך העניין אני מבדיל בין הנחיה לבין הגנה.
<רפאל פרנקו: בהינתן אירוע שמעניין, אני קורא לזה כרגע שמעניין, על פי תורת ההגנה שאני לא אפרט אותה כאן, אנחנו נכון להיום מגיעים לחברות פרטיות בהסכמה, ומייצרים אצלם הגנה וחוסן.
<רפאל פרנקו: ברשות
<רפאל פרנקו: כם לא הייתי רוצה לפרט איזה ארגונים.
יוליה מלינובסקי: אנחנו לא צריכים פרטים טכניים.
יוליה מלינובסקי: אני עכשיו שואלת אותך שאלה, אני לא מבינה, לא מומחית גדולה במחשבים.
יוליה מלינובסקי: ולא מתיימרת.
יוליה מלינובסקי: אמר נציג המשטרה שהמאגר שלו סוברני ולא תחתיך, נכון?
<רפאל פרנקו: זה החוק.
יוליה מלינובסקי: זאת אומרת שהמאגר הזה, אתה לא יודע עד כמה הוא מוגן?
<רפאל פרנקו: אמת.
יוליה מלינובסקי: וגם רמו"ט לא בדקו אותו אף פעם.
יוליה מלינובסקי: יש פה מישהו מצה"ל?
יוליה מלינובסקי: סביר להניח שאם אני אשאל אותו, גם המאגר שלו בחיים לא נבדק.
<קריאה: הוטל עלינו לקיים הסדר מיוחד עם צה"ל.
<קריאה: אנחנו קיימנו איתם תהליך וקיים הסדר - - -
יוליה מלינובסקי: המאגר שלכם נבדק, אדוני?
אורי מקלב: הוא יכול להיבדק על ידי הצבא עצמו.
אורי מקלב: על ידי מי?
אורי מקלב: היא מדברת על הממונה - - -
<קריאה: הסדר מיוחד משמעותו, לא מדובר בבדיקה.
יוליה מלינובסקי: עד כמה אתם בטוחים שהמאגר הצבאי עומד בכללי הסייבר וגם בכללי רמו"ט, כי מה שאני שמעתי, שאפילו ניסיונות לבדוק אותם, שמי שמחזיק את המאגר הזה זה הרבנות הצבאית, שאין עם מי לדבר.
אורי מקלב: הבעיה היא שזה ברבנות או הבעיה שהצבא - - -
יוליה מלינובסקי: זה נמצא ברבנות.
יוליה מלינובסקי: המאגר הזה הוא של הרבנות.
אורי מקלב: ברבנות או בצבא?
יוליה מלינובסקי: רבנות צבאית.
אורי מקלב: כן, זה בסדר, אבל השאלה היא - - -
יוליה מלינובסקי: אני רוצה לסיים.
יוליה מלינובסקי: ממה שאני שמעתי, שוב פעם, אני לא מומחית גדולה אבל ניסיתי קצת לברר מה קורה שם, שהמאגר הזה של הצבא, בלשון המעטה לא עומד בשום קריטריונים של היום.
יוליה מלינובסקי: ככה אמרו לי.
אורי מקלב: גם לא בטוח שהוא נמצא ברבנות, הוא נמצא באכ"א בטח.
יוליה מלינובסקי: לא, אמרו לי שהוא מנוהל על ידי הרבנות.
אורי מקלב: מנוהל על ידי הצבא, אבל לא משנה ממש.
אורי מקלב: אנחנו יודעים גם לאיזה מטרות זה.
<אבנר: המאגר הצבאי - - - ברשת - - - סודי ביותר בצה"ל.
יוליה מלינובסקי: יכול להיות, אני שואלת את רשות הסייבר.
יוליה מלינובסקי: כי הוא הגוף הממונה.
יוליה מלינובסקי: מי אתה?
<אבנר: אני אבנר, אני יועץ אבטחת מידע של יותר מגוף אחד פה.
יוליה מלינובסקי: אבל יש לנו נציג של צה"ל.
אורי מקלב: בסדר, אבל לא זאת השאלה.
אורי מקלב: השאלה היא שהצבא עושה את המאמצים לשמור, זה אין ספק בעניין.
אורי מקלב: השאלה שנשאלת פה האם הגופים שאנחנו מדברים כמו הממונה על היישומים הביומטריים, כמו רמו"ט או רשות הסייבר, האם יש להם איזה ממשק עם הצבא או לא לגבי הנחיות?
אורי מקלב: אמרו לנו כאן, אמר עכשיו רועי פרידמן וגם אמר את זה רפאל, שיש היום הסדרים.
אורי מקלב: מגיעים היום להידברות גם עם הצבא, כדי לעמוד בסטנדרטים.
יוליה מלינובסקי: אבל זה לא קורה.
אורי מקלב: זה קורה.
אורי מקלב: הכל חדש, הכל מדובר על 2016, הכל חדש, אבל - - -
יוליה מלינובסקי: מבחינת תעסוקה אתה לא צריך - - -
אורי מקלב: רפאל, תסיים עם העניין ותתייחס גם לזה.
<רפאל פרנקו: אני רוצה לענות.
<רפאל פרנקו: ראשית, רשות הסייבר חתמה על הסדרים באמת עם הצבא, עם המוסד, עם המשטרה, עם שירות הביטחון הכללי, עם צה"ל.
<רפאל פרנקו: זה לא הנחיה ופיקוח, זה בהחלט הסדר, הסדר שהוא הרבה יותר רך, אבל הוא קיים.
אורי מקלב: שנבין גם כן, הפיקוח, אני לא חושב שקיים בשירות התעסוקה.
אורי מקלב: קיים פיקוח?
<רפאל פרנקו: קיים- - -
אורי מקלב: - - - הנחיות, מי מפקח - - -
<רפאל פרנקו: יש את יה"ב, יושב פה ראש יה"ב שהוא אחראי על הכוונת הסייבר בממשלה מטעם רשות הסייבר.
אורי מקלב: גם פיקוח?
<רפאל פרנקו: גם פיקוח, בוודאי.
<רפאל פרנקו: גם פיקוח, גם הנחיה, גם ביקורת.
<רפאל פרנקו: גם סקרי סיכונים.
אורי מקלב: אני מבקש - - -
<רפאל פרנקו: הוא כמובן יש לו תכנית עבודה.
<רפאל פרנקו: דווקא - - -
<רפאל פרנקו: גדעון.
<גדעון קונפינו: אני מנהל היחידה להגנת הסייבר בממשלה, ברשות התקשוב הממשלתית, במשרד ראש הממשלה.
<גדעון קונפינו: היחידה שלי מנחה את משרדי הממשלה ויחידות הסמך בכל נושא הגנת הסייבר.
<גדעון קונפינו: למשל בנושא הענן, אם יש בקשה לנושא ענן - - -
אורי מקלב: את זה הסברת כבר.
<גדעון קונפינו: כל גופי אבטחת המידע, כלומר רמו"ט, השב"כ ורשות הסייבר, מכונסים ביחד בראשותי, כדי ל - - - למשרדי הממשלה המלצות אם אפשר ללכת לענן ואיך לבצע את זה.
<גדעון קונפינו: שום דבר ביומטרי לא הועבר לענן ציבורי.
אורי מקלב: לא זאת הייתה השאלה.
אורי מקלב: מול משרדי ממשלה, אנחנו הולכים על המשטרה והולכים על צבא, אז נלך על המשרדים, נלך לתעסוקה.
אורי מקלב: אני לא רוצה ללכת רחוק.
אורי מקלב: הנחיה אני מניח שיש, והבנו.
אורי מקלב: השאלה אם יש גם פיקוח ומה המשמעות של פיקוח?
יעל כהן-פארן: אם אפשר להוסיף לשאלה, הרי אתם התחלתם לפעול רק בחצי השנה האחרונה.
יעל כהן-פארן: מה היה לפני כן?
יעל כהן-פארן: אולי גם שירות התעסוקה, אם יש כאן נציג יגידו.
יעל כהן-פארן: ואיך אתם עכשיו מפקחים על השינוי?
אורי מקלב: אני רוצה להגיד לחברי הועדה וחברי הכנסת שאנחנו מקיימים דיון עוד מעט בעניין הזה, הגנה על משרדי הממשלה.
אורי מקלב: זה דיון שנכנס באמצע, אבל אנחנו נקיים גם דיון מסודר, אבל התייחסות קצרה בעניין הזה.
יוליה מלינובסקי: אל תברחו מאיתנו, אנחנו עוד ניפגש.
אורי מקלב: במושב החורף, זה לא רחוק.
<גדעון קונפינו: היחידה להגנת הסייבר בממשלה הוקמה בפברואר 2015, זו בעצם הרחבה של יחידת אבטחת המידע הממשלתית ברשות התקשוב הממשלתית, היא גוף שמנחה ומבקר את משרדי הממשלה בכל תחום הגנת - - -
אורי מקלב: אני כבר אומר לכם שבתחילת הדיון הבא, רבע שעה רק ייקח להסביר לנו ולהטמיע בדיוק את כל הגופים ומי אחראי ואיך זה מסתדר, זה יקח לנו קצת זמן.
אורי מקלב: זה יקרה לאט לאט, אבל זה בישיבה הבאה.
<גדעון קונפינו: כל הקולגות שלי כאן, אנחנו נפגשים איתם ברמה יום יומית.
<גדעון קונפינו: זה לא שיש כאן מישהו שלא - - -
אורי מקלב: אני מרגיש כאן
אורי מקלב: לפי שפת הגוף שאתם חברים אחד לשני.
<גדעון קונפינו: בנושא שירות התעסוקה, אמנם הוא גוף סטטוטורי, הוא לא יחידת סמך .
אורי מקלב: אה, הוא גוף שצריך לציין - - - שמעתי את זה כבר אתמול, שבעצם שירות התעסוקה זה לא משרד העבודה והרווחה.
יוליה מלינובסקי: כן, אני יודעת.
יוליה מלינובסקי: אבל הם עדיין - - -
<גדעון קונפינו: הוא גוף סטטוטורי, הוא לא יחידת סמך.
<גדעון קונפינו: כלומר, לפי החלטת הממשלה, היחידה אחראית על משרדי ממשלה עם יחידות סמך, אולם אנחנו עובדים מולו בצורה מלאה כמו שאנחנו עובדים מול כל משרד ממשלתי.
<גדעון קונפינו: כלומר, הנחיות היחידה מגיעות - - -
אורי מקלב: תכלס פיקוח.
אורי מקלב: אני רוצה להספיק, פיקוח.
אורי מקלב: ההנחיות הבנו, פיקוח.
<גדעון קונפינו: - - - כמו לכל יחידה אחרת.
<גדעון קונפינו: מבחינת בקרה, בקרה בשירות התעסוקה לא עשינו, מעצם זה שרק עכשיו קם גוף הבקרה ביחידה שלי.
<גדעון קונפינו: אבל עצם העבודה השוטפת, יש דיווח.
<גדעון קונפינו: כלומר זו לא בקרה שאנחנו הגענו לגוף, אבל כל הנחיה שאנחנו שולחים, אנחנו גם מוודאים קיומה על ידי דיווח של הגוף, ובהנחיות מסוימות הגוף דיווח, ביצע/לא ביצע.
אורי מקלב: אני מתנצל אם אני שואל את זה פעם שניה, ושלא בטוח שקיבלתי על זה תשובה.
אורי מקלב: האם בהנחיה שלכם גם קיים כמה זמן צריך לאגור את המידע?
אורי מקלב: כמו שאמרנו, אדם בא ללשכת התעסוקה, קיבל את מה שהוא קיבל, עברה חצי שנה.
אורי מקלב: האם יש לכם גם בזה ביקורת, האם יש לכם הנחיה, האם יש בקרה?
אורי מקלב: אם אין הנחיה אז גם לא תהיה בקרה.
<גדעון קונפינו: אתה יורד לרזולוציה הביומטרית כרגע?
אורי מקלב: במקרה זה ביומטרי.
<גדעון קונפינו: אני דיברתי באופן כללי .
<גדעון קונפינו: כל נושא הביומטרי הוא באחריות הממונה על היישומים הביומטריים שאנחנו מתכללים אותו לכיוון המשרד.
<גדעון קונפינו: כל ההתוויה תהיה לפי ה- - -
אורי מקלב: רועי, מה יש בזה?
<רועי פרידמן: הקווים המנחים קובעים עקרונות שנוגעים למחיקת מידע.
יוליה מלינובסקי: אתם יודעים על זה, לשכת התעסוקה?
אורי מקלב: זה נמצא בחוברת הזו, התחלתי לקרוא.
אורי מקלב: ממש הייתי צריך לעצור את עצמי כי רציתי לישון הלילה.
<רועי פרידמן: קראת את זה ורצית לישון.
אורי מקלב: לא, הפוך.
אורי מקלב: קודם כל זה אומר, אתה יודע, כשיש דרשה טובה נרדמים מהר.
אורי מקלב: זה הסימן לדרשה טובה.
אורי מקלב: מי הולך לבית כנסת ומגיע הדרשן, כשנרדמים סימן שהדרשה היא טובה.
אורי מקלב: זה מהפנט אותך ובהיפנוט אתה נרדם.
אורי מקלב: אבל זה כתוב טוב, אפילו בשפה שגם אני, עם הארץ, יכול להבין אותה ולקרוא אותה.
יעל כהן-פארן: היא קצת - - -
אורי מקלב: בסדר, אבל יחסית - - -לכולם.
אורי מקלב: זה באמת כתוב טוב ונותן מושגים בסיסיים.
<קריאה: אפילו פרסמנו את זה באתר.
<קריאה: את הכל.
אורי מקלב: זה נמצא בוועדת - - -? יפה.
<קריאה: זה מסמך גלוי.
אורי מקלב: ואתה יכול להגיד לי למשל, אם אני רוצה להעביר לרזולוציה של שירות התעסוקה, מה למשל ההנחיה שלכם בעניין הזה?
אורי מקלב: מה המשמעות, לא ישירות, אבל מה המשמעות?
<רועי פרידמן: בעניין מחיקה, מעת שאדם חדל להיות דורש תעסוקה בלשכת התעסוקה, יש למחוק את המידע הביומטרי שלו.
אורי מקלב: אנחנו נבקש מפרופסור אלי ביאן, לאחר מכן עידן לוין, מנכ"ל הלשכה ל- - - המידע בישראל.
יוליה מלינובסקי: בואו נשמע את לשכת התעסוקה.
יוליה מלינובסקי: אני רוצה - - -
אורי מקלב: את רוצה לשמוע, אבל אני לא חושב שהוא יכול הרבה יותר ממה שאמר רועי.
יוליה מלינובסקי: אבל הם אומרים שהם לא מכירים את זה.
<חנה אביסרור גולדרייך: לא, אנחנו אומרים שאנחנו מכירים.
<חנה אביסרור גולדרייך: עובדים בשיתוף פעולה גם עם מנהל אבטחת המידע בתקשוב הממשלתי וגם עם הממונה על היישומים הביומטריים.
אורי מקלב: איך נראה לך, שאם תהיה עכשיו ביקורת של יואב, זה יהיה בסדר, תעמדו בזה?
אורי מקלב: שנהיה עכשיו בבקרה של יואב או מישהו, אתם תעמדו בכבוד?
<חנה אביסרור גולדרייך: בקרה זה תמיד טוב.
<חנה אביסרור גולדרייך: זה תמיד מקום לשיפור.
<חנה אביסרור גולדרייך: אנחנו נשמח לבקרה, אנחנו גם פועלים לפי ההנחיות ובתיאום איתם, כאשר תכנית אבטחת המידע שלנו מבוקרת ומאושרת על ידם, אנחנו פועלים למימוש שלה במהלך 2017.
אורי מקלב: לא התלבשנו על לשכת התעסוקה, אבל בגלל שאתם באמת אולי די חדשניים בגלל המאגר הביומטרי שיש לכם, וחוץ מזה, יש כאן ניסיון אישי חינם, היא יוזמת הדיון לכם אתם בפוקוס, אבל לא בגלל שיש לנו איזה - - - עליכם, לא בגלל ש - - - הכל בסדר.
אורי מקלב: אנחנו מברכים את הפיתוח הזה ושזה הקל מאוד.
יוליה מלינובסקי: אין תורים.
אורי מקלב: פרופסור אלי ביהם בבקשה.
<אלי ביהם: אני שומע פה מגוון רחב של גופים שרוצים לעשות - - -
אורי מקלב: אני מכיר אותך כבר, אבל האחרים לא.
<אלי ביהם: פרופסור אלי ביהם, התנועה לזכויות דיגיטליות.
<אלי ביהם: אני פרופסור בטכניון.
<אלי ביהם: ראש מרכז הסייבר בטכניון.
<אלי ביהם: אני יכול להאריך, אבל נקצר.
<אלי ביהם: אני שומע פה מגוון גופים שרוצים לעשות כמיטב יכולתם ובאמת מנסים לעשות טוב.
<אלי ביהם: אני רוצה להתייחס למדיניות, אני נורא שמח שקיימת המדיניות הזאת, לא בהכרח אני מסכים עם כל מה שכתוב בה, אבל המצב בלעדיה היה גרוע בסדרי גודל.
<אלי ביהם: ואז אני הולך, מסתכל פה ושומע את מה שנאמר פה בדיון, ואני לא אתייחס לכל מה שנאמר, אני רוצה לבחור שתי נקודות שמביעות לטעמי את הזעזוע שאני שומע פה מההתנהלות.
<אלי ביהם: האחת – אני שומע שהמשטרה מחזיקה את המאגר שלה ברשת המשטרתית, זה בסדר שזה לא מחובר לאינטרנט, זה נפלא, אבל אני מתייחס לרשת שיש אליה גישה של עשרות אלפי שוטרים או אני לא יודע כמה.
<אלי ביהם: אמרו לי שיש גישה חוקית לניידות.
אורי מקלב: רגע, יש אפשרות לעשות שאילתא.
אורי מקלב: אבל אין גישה למאגרים.
<אלי ביהם: שאילתא זו גישה.
אורי מקלב: בסדר, אבל לא למאגר.
<קריאה: הוא לא יכול לשלוף את כל המאגר החוצה.
אורי מקלב: הוא לא יכול לשלוף את המאגר, יש לך שאילתא.
אורי מקלב: יש לך הגבלות בזה.
אורי מקלב: זה סוג של שאילתא, אבל לא גישה ל- - -
<אלעזר כהנא: מה שאומר שיש לו גישה אין לו הרשאות.
אורי מקלב: אין הרשאה.
אורי מקלב: יש לו גישה אבל אין לו הרשאה.
אורי מקלב: אם אתה מתייחס לגישה, זה בסדר.
<אלי ביהם: אני מתייחס למגוון של רמו"ט.
<אלי ביהם: רמה אחת זה האם יש גישה ברשת שאפשר בכלל לעשות פינג, לשלוח לשם פקטות, אני לא ראיתי, לא מכיר את המבנה של הרשת המשטרתית, זה נשמע לי קודם שיש גישה גם מהרשת שמגיעה לניידות עם אלחוט.
<אלעזר כהנא: אני מציע לשאול לפני שאומרים.
<אלעזר כהנא: צריך להבין - - -
אורי מקלב: תוכל להגיב.
<אלי ביהם: אני מאוד אשמח לשמוע שהרשת הזאת מוגנת היטב ומנותקת אפילו מהרשת המשטרתית הכללית, ואז יש את השאלה של כמה שוטרים יש להם גישה, אני בטוח שיש חוק כזה או אחר שאני לא מכיר היטב.
<אלי ביהם: להערכתי כל דבר שיש אליו גישה של יותר מ-200 איש, אני רוצה להגיד עשרה, אבל נגדיל קצת את המספר, יש ממנו דליפות חוזרות ונשנות, כי בתוך עמנו אנחנו חיים, אנחנו יודעים שכשיש המון אנשים שיש להם גישה, אז אנחנו קוראים בעיתונים את אותם אנשים בביטוח לאומי שמוכרים ב-500 שקל - - -
<אלעזר כהנא: אין, אנשים לא יכולים לגשת לתביעות האלה.
<אלי ביהם: אבל יש להם זכות - - -
<אלעזר כהנא: יש להם זכות להעביר דרך איזה שהוא מקום שאילתא שמפקידה איזו שהיא שאילתא, ואז משהו אחר משהו אחר ניגש למאגר.
<אלעזר כהנא: חבל לדבר דברים כלליים כשאתה לא מכיר את הנושא.
<אלעזר כהנא: זה לא המקום.
<אלעזר כהנא: גם אל תצפה שאני אספר לך איך - - -
אורי מקלב: יש פה חופש ביטוי.
<אלעזר כהנא: אבל אי אפשר, אם מחר בבוקר מישהו פה ומצטט ואומר "אבל המומחה אמר", וכשהוא באמת לא יודע - - -
<אלי ביהם: אני לא טענתי שאני יודע.
אורי מקלב: אלעזר, עדיין פרופסור ביהם לא מזדמן פה בוועדה.
אורי מקלב: אני לא יודע מה - - - לא סתם המשטרה שולחת אותך באופן מיוחד ואנחנו כאן - - -
יוליה מלינובסקי: אנחנו יודעים שזה קורה.
יוליה מלינובסקי: מה, שוטרים לא - - -
<אלעזר כהנא: אבל הם לא יכולים להגיע לנתון הזה.
יוליה מלינובסקי: נו, בחייך - - - כל ה - - -
אורי מקלב: אתה לא מעוניין אחרי זה לענות?
אורי מקלב: אתה רוצה רק בקריאות ביניים?
אורי מקלב: בבקשה פרופסור אלי ביהם.
<אלי ביהם: אני מתייחס למה שאני יודע ואני לא רוצה להמציא הרבה המצאות ולעשות הרבה ניחושים, אבל ממה שאני מבין, יש המון אנשים שיש להם גישה, וכשאני אומר גישה, זה האפשרות לשאול שאילתא ולא אכפת לי כרגע אם זה גישה ישירה, אם מתקתקים את זה ישירות למאגר, או שמישהו עושה להם את השירות.
<אלי ביהם: עצם זה שיש המוני אנשים, זה מיד אומר מתוך הכרותנו, בתוך עמנו אנחנו חיים, שיש אנשים שתמורת, לא יודע, 500 שקל או דברים אחרים, או כי בא להם לעשות שאילתא בשביל עצמם, עושים שאילתות פנימה, זה נכון פה.
<אלי ביהם: היינו בבוקר בדיון של המאגר הביומטרי, זה היה נכון לפי סעיף 16 במאגר הביומטרי, זה יהיה נכון בכל מיני דברים אחרים.
<אלי ביהם: אני נורא מוטרד מהמאגר הזה ואני יודע, זה מאגר שלפי החוק וקיים וצריך אותו, וצריך לבחון את הדבר.
<אלי ביהם: אני הייתי נורא שמח לשמוע יותר על הדבר הזה, אתם לא יכולים לספר לי, תמצאו את הדרך - - -
אורי מקלב: בדיון הבא שיהיה אני מניח שזה יהיה נושא ונוכל שם להרחיב.
אורי מקלב: זה היה ממוקד למה שביקשה חברת הכנסת יוליה מלינובסקי.
אורי מקלב: אנחנו לא מרחיבים בהכל, אבל אני מקבל את זה, בדיון הבא נוכל להרחיב בעניין.
אורי מקלב: זה היה באופן כללי, זה היה יותר באמת לקבל את מה שעושה הממונה על היישומים הביומטריים, רשות הסייבר, לקבל את ההנחיות ואחרי זה אנחנו נפרוש לפרוסות גם בישיבה הבאה.
<אלי ביהם: הדבר הזה נורא נורא חשוב, והפרטים הטכנולוגיים שלו מאוד משמעותיים לתוצר.
<אלי ביהם: זאת אומרת דיון ברמה מאוד גבוהה, ב-HIGH LEVEL שלא נכנס לפרטים לא תמיד מכסה.
<אלי ביהם: ואני מאוד שמח כתוצאה מזה גם על הדיון הזה.
<אלי ביהם: הדבר השני, חלק מזה זה עניין של הציבור וחלק מזה זה חינוך של הציבור או חינוך של הגופים, וחלק מזה - - -
אורי מקלב: פרופסור אלי ביהם, אתה מודע לזה שיש ועדות מסווגות כאן בכנסת עצמה שדנות - - -
<אלי ביהם: אני מודע לזה שיש ועדות מסווגות.
אורי מקלב: אני גם לא יכול לדרוש מצד אחד פתיחות בכל הנושאים האלה.
אורי מקלב: אני גם מניח ש- - -
<אלי ביהם: אני מסתובב במקומות שצריך בשבילם סיווג ומה שיש שם אני גם לא מספר פה.